Boikot - Uiquipedia

# Boikot

### De Uiquipedia

Boikot ye un grupu español d'estilu non mui definíu con ritmos punk,ska y incluso toques grunge anque siempre como base'l rock.

## [editar] Hestoria

El grupu empecipió a furrular en 1987, tocando en llocales y bares. Depués d'amestar un par d'igües na fechura del grupu grabaron dos discos col sellu Barrabás.

Foron faciendose conocíos tocando per Madrid, fasta que nel añu 1995 frañen col sellu Barrabás y deciden autoxestionase cola so propia empresa de producciones Producciones BKT. Saquen dos discos más, Cría Cuervos y Tu Condena, y toquen en dellos festivales de rock como Festimad o Metaliko Rock.

Depués d'esto decidieron facer una triloxía nomada La Ruta del Che, que tendría tres discos que cunten la hestoria del Che Guevara y grabaos mientres tán de xira per países como Cuba, México, o Arxentina.

En dando por finada la Ruta del Che, saquen un nuevu discu nomáu Historias Directas de Boikot, que nel orixinal inclúi un llibru y un vídeo de la ruta. Depués asoleyarán dos discos más, De espaldas al mundo y Tus problemas crecen.

## [editar] Influyencies

Ente les sos influyencies alcuentrense, sobremanera, una gran influyencia del rock radical vascu, sobre too nos sos primeros discos, yá que na etapa de La Ruta del Che tomen influyencies de los países sudamericanos y inclúin más instrumentos y ritmos más llatinos.

## [editar] Componentes

- Alberto Pla: Voz y guitarra
- "Kosta" Vázquez: Voz y guitarra
- Juan C. "Grass" Zapata: Batería
- Juan Carlos Cabano: Baxu y voz

## [editar] Discografía

- Los ojos de la calle, 1990
- Con perdón de los payasos, 1992
- Cría cuervos, 1995
- Tu condena, 1996
- Ruta del Che - No mirar, 1997
- Ruta del Che - No escuchar, 1998
- Ruta del Che - No callar, 1999
- Historias directas de Boikot, 2000
- De espaldas al mundo, 2002
- Tus problemas crecen, 2004

## [editar] Enllaces esternos

- Páxina oficial

Retrieved from "http://ast.wikipedia.org../../../b/o/i/Boikot.html"

Categoría: Grupos de música

##### Views

- Artículu
- Discusión
- Revisión actual

##### Buscar

##### Otres llingües

- English
- Español
- Sicilianu